Nafarroako Parlamentuko Mahaiak, 2019ko urriaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Brexitak Erresuma Batuan bizi diren nafarrei begira izanen dituen ondorio sozialei buruzko galdera, Mikel Asiain Torres jaunak aurkeztua.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urriaren 7an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Mikel Asiain Torresek, Legebiltzarreko Erregelamenduan ezarritakoaren babesean, honako galdera hau aurkezten du, Herritarrekiko Harremanetako kontseilariak Osoko Bilkuran ahoz erantzun dezan:

Zalantzarik ez: Brexita munduko gobernu guztien agendan dago une honetan. Mundu gero eta globalizatu baten ondorioetako bat da hori, eta, beraz, horren eragina Europar Batasuneko herrialdeetatik harago doa.

Logikoa denez, Nafarroari eragiten dio, Nafarroako Gobernuko kontseilariek Parlamentuko batzordeetan egin dituzten agerraldietan garbi geratu denez.

Brexitak, lehen ministro Boris Johnsonek nahi duen moduan era bortitzean gauzatu nahiz era adostuan gauzatu, zenbait ertz ditu, ez soilik ekonomikoa –ezpada soziala ere–, eta afekzio ugari izan ditzake.

Hori dela-eta, honako hau galdetzen diogu Herritarrekiko Harremanetako kontseilariari:

Brexitak zer afekzio sozial izanen du hezkuntzaren, lanaren, eskubideen eta betebeharren arloetan Erresuma Batuan bizi diren 1.500 nafarren kasuan? Halaber, zer neurri ari dira hartzen alderantzizko bidean, gurean bizi diren britainiarren kasuan afekzio hori leuntzeko?

Iruñean, 2019ko irailaren 27an

Foru parlamentaria: Mikel Asiain Torres